6 uitvindsels wat SA’ners naam laat maak | Netwerk24
Deur Gerda-Marié van Rooyen 29 Junie 2020 07:39
Die naaam EntoMilk™ is afkomstig van ‘entomofagie’ wat die eet van insekte beteken. Foto: Verskaf
Trend Pike se soeke na volhoubare verpakking het tot sy Mielie Mailer gelei. Mielies wat nie vir menslike gebruik geskik is nie word gebruik om herbruikbare possake te vervaardig. Foto: Verskaf
1. Pukke se papmasjien
Ofskoon kampusse sedert die begin van die staat van inperking gesluit is, het ingenieurs van die Noordwes-Universiteit nie op hul louere gerus nie, maar ’n pap-OTM gebou wat by die Banna Ba Kae-gemeenskapsentrum in Ikageng in gebruik geneem is.
2. Kitaarpatent vir mense met gestremdhede
Die bekende akteur en sanger Erik Holm het die kitaarbouer Mervyn Davis gevra om vir hom ’n instrument te ontwerp en te bou sodat hy weer kitaar kan speel nadat hy 12 jaar gelede sy nek in ’n ongeluk gebreek het en sedertdien in ’n rolstoel is.
Davis het sy konsep en prototipes volgens sy kliënt se behoeftes aangepas en kort voor lank het die kitaarmaker sy eerste prototipe, wat hy met die hand gemaak het, The SCAM™ gedoop.
Die Increda-Peg™, wat ook artritis-vriendelik is, kan selfs gebruik word om maskers vas te maak of ’n plant mee te stut. Foto: Verskaf
3. Wasgoedpennetjies van herwonne plastiek
Hy het lank geloop met die idee van ’n hoek aan ’n wasgoedpennetjie, en het vir hom drie beperkings gestel: die ontwerp moes eenvoudig wees, die materiaal plastiek wat herwin is en dit moes kostedoeltreffend wees.
Danksy Brett Potgieter van Pretoria se ontwerp van die Increda-Peg, het verbruikers nou ’n veeldoelige voorwerp wat vir tuinbou, kampeer en wasgoed gebruik kan word.
4. Jonge se Boerepomp
Jedri Janse van Rensburg (13) van Bultfontein het in die eerste week van inperking besluit om ’n voetpomp vir handreingingsmiddels te bou. Landbouweekblad het onlangs berig Jedri se pa, Michris, wat hoofsaaklik sake in ander Afrika-lande doen maar wat ook weens die inperking tot stilstand gedwing is, kon danksy sy seun se idee kos op die Janse van Rensburgs en 15 ander gesinne se tafels sit.
Die naam EntoMilk™ kom van ‘entomofagie’ wat die eet van insekte beteken. Volgens Gourmet Grubb, die verspreider van die insekmelk, is die drankie styselvry, laag in suiker en boonop baie gesond, terwyl dit ook omgewingsvriendelik is. Leah Bessa, medestigter van Gourmet Grubb, sê die insekte waarvan die melk gemaak word, kan op groot skaal in stedelike gebiede aangehou word sonder om veel ruimte op te neem. Die grootmaak van die insekte neem ook nie lank nie.
The Hand™ in perspeks. Die kitaarmaker Mervyn Davis het die hulpmiddel ontwerp om mense met gestremdhede te help kitaar speel. Dit is slegs ’n toetsmodel. Die werklike produk sal van aluminium gemaak word. Foto: Verskaf
Gourmet Grubb maak ’n suiwelvrye en gesonde drankie van insekte. Foto: Verskaf
6. Mielies in jou possak
Trend Pike se soeke na volhoubare verpakking het tot sy breinkind, Mielie Mailer, gelei. “Jy kan omgewingsvriendelik en -verantwoordelik omgaan terwyl jy ’n produk van goeie gehalte aan jou klante bied,” sê Pike.
2. The Hand ™ in perspeks. Die kitaarmaker Mervyn Davis het hierdie hulpmiddel ontwerp om mense met gestremdhede te help kitaar speel. “Dit is slegs ’n voorlopige toetsmodel. Die werklike produk sal in aluminium gebou word.”
Meer oor: Brett Potgieter | Trend Pike | Jedri Janse Van Rensburg | Patente | Uitvindsels | Gourmet Grubb
Uitvindsels lei tot kopkrap